ముత్తుముల అశోక్ రెడ్డి

ముత్తుముల అశోక్‌రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో గిద్దలూరు నియోజకవర్గం నుండి ఎమ్మెల్యేగా గెలిచాడు.

రాజకీయ జీవితం
ముత్తుముల అశోక్ రెడ్డి వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఆంధ్రప్రదేశ్ అసెంబ్లీ ఎన్నికల్లో గిద్దలూరు నియోజకవర్గం నుండి వైసీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి అన్నా వెంకట రాంబాబు పై 12893 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై వైఎస్సార్‌సీపీ ప్రకాశం జిల్లా అధ్యక్షుడిగా నియమితుడయ్యాడు.. ఆయన జూన్ 2016లో వైసీపీ ని విడి తెలుగుదేశంపార్టీలో చేరాడు.  

ముత్తుముల అశోక్ రెడ్డి 2019లో జరిగిన ఎన్నికల్లో టీడీపీ తరపున పోటీ చేసి వైసీపీ అభ్యర్థి అన్నా వెంకట రాంబాబు  చేతిలో 81035 ఓట్ల తేడాతో ఓడిపోయాడు.

మూలాలు

 ప్రకాశం జిల్లా వ్యక్తులు
ఆంధ్రప్రదేశ్ శాసన సభ్యులు (2014)